Prijedlog UREDBE EUROPSKOG PARLAMENTA I VIJEĆA o mjerama koje Unija može poduzeti slijedom izvješća koje je donijelo Tijelo za rješavanje sporova WTO-a u pogledu antidampinških i antisubvencijskih pitanja (kodifikacija) /* COM/2014/0317 final - 2014/0163 (COD) */





OBRAZLOŽENJE 1. U kontekstu Europe građana Komisija veliku važnost pridaje pojednostavnjenju i objašnjenju prava Unije kako bi ono bilo jasnije i pristupačnije građanima te kako bi se građanima dala mogućnost i prilika da ostvare svoja posebna prava koja su im njime dana. Taj cilj ne može se ostvariti sve dok su brojne odredbe koje su nekoliko puta izmijenjene, često i znatno, razasute u različitim aktima pa se moraju tražiti dijelom u izvornom aktu, a dijelom u aktima o izmjenama. Kako bi se pronašla pravila na snazi potreban je stoga opsežan istraživački rad i usporedba mnogih različitih akata. Zbog toga je, ako pravo mora biti jasno i transparentno, od ključne važnosti i kodifikacija pravila koja su često mijenjana. 2. Komisija je 1. travnja 1987. donijela odluku[1] da će svojem osoblju dati uputu o tome da bi sve akte trebalo kodificirati nakon najviše deset izmjena, u kojoj je naglasila da je riječ o minimalnom zahtjevu i da bi odjeli morali nastojati tekstove za koje su nadležni kodificirati i u kraćim razmacima kako bi se osiguralo da su odredbe jasno i lako razumljive. 3. To je potvrđeno u Zaključcima predsjedništva Europskog vijeća u Edinburghu (u prosincu 1992.)[2] te je naglašena važnost kodifikacije jer se njome osigurava izvjesnost u pogledu prava koje se primjenjuje na određeni predmet u određeno vrijeme. Kodifikacija se mora obaviti u cijelosti u skladu s uobičajenim postupkom za donošenje akata Unije. Budući da se akti koji se kodificiraju sadržajno ne izmjenjuju, Europski parlament, Vijeće i Komisija sporazumjeli su se u međuinstitucijskom sporazumu od 20. prosinca 1994. da se za brzo donošenje kodificiranih akata može primijeniti ubrzani postupak. 4. Svrha je ovog prijedloga kodificirati Uredbu Vijeća (EZ) br. 1515/2001 od 23. srpnja 2001. o mjerama koje Zajednica može poduzeti slijedom izvješća koje je donijelo Tijelo za rješavanje sporova WTO-a u pogledu antidampinških pitanja i pitanja o zaštiti od subvencioniranog uvoza[3]. Novom uredbom nadomjestit će se razni akti koji su u nju ugrađeni[4]; u ovaj se prijedlog u cijelosti prenosi sadržaj akata koji se kodificiraju te se njime oni objedinjuju u jedan akt samo uz one formalne izmjene koje su potrebne za kodifikaciju. 5. Prijedlog kodifikacije izrađen je na temelju privremene konsolidacije, na 22 službena jezika, Uredbe (EZ) 1515/2001 i akta o njezinoj izmjeni, koju je obavio Ured za publikacije Europske unije s pomoću sustava za obradu podataka. U slučajevima kada su člancima dani novi brojevi, korelacija između starih i novih brojeva prikazana je u tablici u Prilogu II. kodificirane Uredbe. ê 1515/2001 (prilagođeno) 2014/0163 (COD) Prijedlog UREDBE EUROPSKOG PARLAMENTA I VIJEĆA o mjerama koje Ö Unija Õ može poduzeti slijedom izvješća koje je donijelo Tijelo za rješavanje sporova WTO-a u pogledu antidampinških Ö i antisubvencijskih Õ pitanja (kodifikacija) EUROPSKI PARLAMENT I VIJEĆE EUROPSKE UNIJE, uzimajući u obzir Ugovor o Ö funkcioniranju Europske unije Õ, a posebno njegov članak 207. stavak 2., uzimajući u obzir prijedlog Europske komisije, nakon prosljeđivanja nacrta zakonodavnog akta nacionalnim parlamentima, uzimajući u obzir mišljenje Europskoga gospodarskog i socijalnog odbora[5], u skladu s redovnim zakonodavnim postupkom, budući da: ê (1) Uredba Vijeća (EZ) br. 1515/2001[6] bila je značajno izmijenjena[7]. U interesu jasnoće i racionalnosti, ovu Uredbu potrebno je kodificirati. ê 1515/2001 uv. izjava 1. (prilagođeno) (2) Uredbom Vijeća (EZ) br. 1225/2009[8], Ö utvrđena su Õ opća pravila o zaštiti od dampinškog uvoza iz zemalja koje nisu članice Europske Ö unije Õ. ê 1515/2001 uv. izjava 2. (prilagođeno) (3) Uredbom Vijeća (EZ) br. 597/2009[9] Ö utvrđena su Õ opća pravila o zaštiti od subvencioniranog uvoza iz zemalja koje nisu članice Europske Ö unije Õ. ê 1515/2001 uv. izjava 3. (4) Marakeškim ugovorom o osnivanju Svjetske trgovinske organizacije, („WTO”), postignut je Dogovor o pravilima i postupcima za rješavanje sporova („DRS”). U skladu s DRS-om osnovano je Tijelo za rješavanje sporova („TRS”). ê 1515/2001 uv. izjava 4. (prilagođeno) (5) Kako bi se omogućilo Ö Uniji Õ da uskladi, u slučajevima u kojima to smatra primjerenim, određenu mjeru uvedenu na temelju Uredbe (EZ) br. 1225/2009 ili Uredbe (EZ) br. 597/2009 s preporukama i odlukama koje su sadržane u izvješću koje je donio TRS, potrebno je Ö utvrditi Õ posebne odredbe. ê uv. izjava 5. (prilagođeno) (6) Ö Komisija Õ može smatrati primjerenim staviti izvan snage, izmijeniti ili donijeti sve druge posebne mjere u pogledu mjera uvedenih u skladu s Uredbom (EZ) br. 1225/2009 ili Uredbom (EZ) br. 597/2009, uključujući mjere koje nisu bile predmetom rješavanja sporova prema DRS-u kako bi uzela u obzir pravna tumačenja iz izvješća koje je donio TRS. Nadalje, Ö Komisija Õ bi trebala, ako je to potrebno, moći suspendirati ili preispitati te mjere. ê 1515/2001 uv. izjava 6. (prilagođeno) (7) Pozivanje na DRS nije vremenski ograničeno. Preporuke iz izvješća koje je donio TRS Ö imaju samo budući Õ učinak. Stoga se smatra primjerenim istaknuti da mjere uvedene ovom Uredbom Ö proizvode učinke Õ od datuma njihovog stupanja na snagu, osim ako nije drukčije navedeno, i stoga ne čine osnovu za povrat pristojbi koje su naplaćene prije tog datuma. ê 37/2014 čl. 1. i Prilog, tč. 7. (prilagođeno) (8) Za provedbu ove Uredbe potrebni su jednaki uvjeti za donošenje mjera nakon izvješća koje donese Ö TRS Õ u pogledu antidampinških i Ö antisubvencijskih Õ pitanja Te bi mjere trebalo donijeti u skladu s Uredbom (EU) br. 182/2011 Europskog parlamenta i Vijeća[10]. (9) Savjetodavni postupak bi se trebalo koristiti u svrhu suspenzije mjera na ograničeno razdoblje zbog učinka tih mjera, ê 1515/2001 DONIJELI SU OVU UREDBU: ê 37/2014 čl. 1. i Prilog, tč. 7. (1) Članak 1. 1. Kada TRS donese Izvješće o mjeri Unije koja je poduzeta u skladu s Uredbom (EZ) br. 1225/2009, Uredbom (EZ) br. 597/2009 ili ovom Uredbom („osporena mjera”), Komisija može poduzeti jednu ili više od sljedećih mjera koje smatra primjerenim, u skladu s postupkom ispitivanja iz članka 4. stavka 3.: (a) staviti izvan snage ili izmijeniti osporenu mjeru ili; (b) donijeti svaku drugu posebnu provedbenu mjeru koja se smatra primjerenom u tim okolnostima kako bi Unija bila u skladu s preporukama i odlukama koje se nalaze u izvješću. 2. Za potrebe poduzimanja mjera u skladu sa stavkom 1., Komisija može zatražiti da zainteresirane stranke dostave sve potrebne podatke kako bi dopunila informacije dobivene tijekom ispitnog postupka koje su dovele do donošenja osporene mjere. 3. Ako je primjereno provođenje pregleda prije ili u isto vrijeme kada se poduzimaju mjere iz stavka 1., taj pregled pokreće Komisija. Ako odluči pokrenuti pregled, Komisija pruža informacije državama članicama. 4. Ako je primjereno obustaviti osporenu ili izmijenjenu mjeru, takvu obustavu odobrava Komisija na ograničeno razdoblje djelujući u skladu sa savjetodavnim postupkom iz članka 4. stavka 2. ê 37/2014 čl. 1. i Prilog, tč. 7. (2) Članak 2. 1. Komisija također može poduzeti, ako to smatra primjerenim, svaku mjeru navedenu u članku 1. stavku 1. kako bi uzela u obzir pravna tumačenja iz izvješća koje je donio TRS vezano uz neosporene mjere. 2. Za potrebe poduzimanja mjera u skladu sa stavkom 1., Komisija može zatražiti da zainteresirane stranke dostave sve potrebne podatke kako bi dopunila informacije dobivene tijekom ispitnog postupka koje su dovele do donošenja neosporene mjere. 3. Ako je primjereno provesti pregled prije ili u isto vrijeme kada se poduzimaju mjere iz stavka 1., taj pregled pokreće Komisija. Ako odluči pokrenuti pregled, Komisija pruža informacije državama članicama. 4. Ako je primjereno obustaviti neosporenu ili izmijenjenu mjeru, tu obustavu odobrava Komisija na ograničeno razdoblje djelujući u skladu sa savjetodavnim postupkom iz članka 4. stavka 2. ê 1515/2001 Članak 3. Sve mjere donesene na temelju ove Uredbe imaju učinak od dana njihovog stupanja na snagu i ne služe kao osnova za povrat pristojbi koje su naplaćene prije tog datuma, osim ako je drukčije određeno. ê 37/2014 čl. 1. i Prilog, tč. 7. (3) Članak 4. 1. Komisiji pomaže Odbor koji je osnovan člankom 15. stavkom 1. Uredbe (EZ) br. 1225/2009. Navedeni odbor je odbor u smislu Uredbe (EU) br. 182/2011. 2. Kod upućivanja na ovaj stavak primjenjuje se članak 4. Uredbe (EU) br. 182/2011. 3. Kod upućivanja na ovaj stavak primjenjuje se članak 5. Uredbe (EU) br. 182/2011. ê 37/2014 čl. 1. i Prilog, tč. 7. (4) Članak 5. U skladu s člankom 22.a Uredbe (EZ) br. 1225/2009 o primjeni i provedbi mjera trgovinske zaštite, Komisija u svoje godišnje izvješće Europskom parlamentu i Vijeću uključuje podatke o provedbi ove Uredbe. ê Članak 6. Uredba (EZ) br. 1515/2001 stavlja se izvan snage. Upućivanja na Uredbu stavljenu izvan snage tumače se kao upućivanja na ovu Uredbu i čitaju se u skladu s korelacijskom tablicom u Prilogu II. ê 1515/2001 (prilagođeno) Članak 7. Ova Uredba stupa na snagu Ö dvadesetog dana od dana objave u Službenom listu Europske Unije Õ. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu, Za Europski parlament Za Vijeće Predsjednik Predsjednik [1] COM(87) 868 PV. [2] Vidi Prilog 3. dijelu A. zaključaka. [3] Unesena u zakonodavni program za 2014. [4] Vidi Prilog I. ovom prijedlogu. [5] SL C […], […], str. […]. [6] Uredba Vijeća (EZ) br. 1515/2001 od 23. srpnja 2001. o mjerama koje Zajednica može poduzeti slijedom izvješća koje je donijelo Tijelo za rješavanje sporova WTO-a u pogledu antidampinških pitanja i pitanja o zaštiti od subvencioniranog uvoza (SL L 201, 26.7.2001., str 10.). [7] Vidi Prilog I. [8] Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (SL L 343, 22.12.2009., str. 51.). [9] Uredba Vijeća (EZ) br. 597/2009 od 11. lipnja 2009. o zaštiti od subvencioniranog uvoza iz zemalja koje nisu članice Europske zajednice (SL L 188, 18.7.2009., str. 93.). [10] Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.). é PRILOG I. Uredba stavljena izvan snage i njezina izmjena Uredba Vijeća (EZ) br. 1515/2001 (SL L 201, 26.7.2001., str. 10.) || || || Uredba (EU) br. 37/2014 Europskog parlamenta i Vijeća (SL L 18, 21.1.2014., str. 1.) || samo točka 7. Priloga _____________ PRILOG II. KORELACIJSKA TABLICA Uredba (EZ) br. 1515/2001 || Ova Uredba Članak 1., 2. i 3. || Članak 1., 2. i 3. Članak 3.a || Članak 4. Članak 3.b || Članak 5. - || Članak 6. Članak 4. || Članak 7. - || Prilog I. - || Prilog II. _____________